**«Қазақстан Республикасының Әкімшілік құқық бұзушылық туралы кодексіне**

**Қазақстан Республикасындағы Адам құқықтары жөніндегі уәкіл қызметінің мәселелері бойынша**

**өзгеріс пен толықтыру енгізу туралы» Қазақстан Республикасы Заңының жобасына**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **№ р/с** | **Құрылымдық элемент** | **Қолданыстағы редакция** | **Ұсынылып отырған редакция** | **Негіздеме** |
| 1.  | 19-бап | **19-бап. Куә айғақтарын беру мiндетiнен босату**......3. Осы баптың бiрiншi және екiншi бөлiктерiнде көзделген жағдайларда аталған адамдар айғақтар беруден бас тартуға құқылы және бұл үшiн қандай да болсын жауаптылыққа тартыла алмайды. | **19-бап. Куә айғақтарын беру мiндетiнен босату**......**3. Қазақстан Республикасындағы Адам құқықтары жөніндегі уәкіл лауазымдық міндеттерін атқаруына байланысты өзіне белгілі болған мән-жайлар бойынша айғақтар беруге міндетті емес.**4. Осы баптың бiрiншi, екiншi және **үшінші** бөлiктерiнде көзделген жағдайларда аталған адамдар айғақтар беруден бас тартуға құқылы және бұл үшiн қандай да болсын жауаптылыққа тартыла алмайды. | «Қазақстан Республикасындағы Адам құқықтары жөніндегі уәкіл туралы» заң жобасында уәкіл міндеттерін орындауға байланысты өзіне белгілі болған сот ісін жүргізудің барлық түрлері бойынша куәгерлік айғақтар беруден бас тартуға құқылы екендігі көрсетілген.Куәгерлік айғақтардан босату мәселелері процестік кодекстердің нормаларымен реттелетіндіктен, осы түзетуді енгізу ұсынылады. |
| 2. | Жаңа 668-1-бап | **Жоқ.** | **668-1-бап. Қазақстан Республикасындағы Адам құқықтары жөніндегі уәкілдің заңды қызметіне араласу не кедергі келтіру**Қазақстан Республикасындағы Адам құқықтары жөніндегі уәкілдің өз қызметтік міндеттерін атқаруына байланысты заңды қызметін жүзеге асыруына араласу не кедергі келтіру – лауазымды адамдарға – он бес, заңды тұлғаларға жиырма айлық есептiк көрсеткiш мөлшерінде айыппұл салуға алып келеді. | «Қазақстан Республикасындағы Адам құқықтары жөніндегі уәкіл туралы» Қазақстан Республикасы Заңының жобасында уәкілдің заңды қызметіне араласуға не кедергі келтіруге тыйым салу белгіленген. Осыған байланысты тиісінше осы Кодексте жауапкершілік көзделуге тиіс. |
| 3. | 684-бап | **684-бап. Соттар**1. Әкiмшiлiк құқық бұзушылықтар жөніндегі мамандандырылған аудандық және оларға теңестiрiлген соттардың судьялары, осы баптың үшiншi бөлiгiнде көзделген жағдайларды қоспағанда, осы Кодекстiң... [668](https://adilet.zan.kz/kaz/docs/K1400000235#z668), [669](https://adilet.zan.kz/kaz/docs/K1400000235#z669), [673](https://adilet.zan.kz/kaz/docs/K1400000235#z673), [674](https://adilet.zan.kz/kaz/docs/K1400000235#z674), [675](https://adilet.zan.kz/kaz/docs/K1400000235#z675), [676](https://adilet.zan.kz/kaz/docs/K1400000235#z676), [677](https://adilet.zan.kz/kaz/docs/K1400000235#z677), [678](https://adilet.zan.kz/kaz/docs/K1400000235#z678), [679](https://adilet.zan.kz/kaz/docs/K1400000235#z679), [680](https://adilet.zan.kz/kaz/docs/K1400000235#z680), [681-баптарында](https://adilet.zan.kz/kaz/docs/K1400000235#z681) көзделген әкiмшiлiк құқық бұзушылықтар туралы iстердi қарайды. | **684-бап. Соттар**1. Әкiмшiлiк құқық бұзушылықтар жөніндегі мамандандырылған аудандық және оларға теңестiрiлген соттардың судьялары, осы баптың үшiншi бөлiгiнде көзделген жағдайларды қоспағанда, осы Кодекстiң... [668](https://adilet.zan.kz/kaz/docs/K1400000235#z668), **668-1,** [669](https://adilet.zan.kz/kaz/docs/K1400000235#z669), [673](https://adilet.zan.kz/kaz/docs/K1400000235#z673), [674](https://adilet.zan.kz/kaz/docs/K1400000235#z674), [675](https://adilet.zan.kz/kaz/docs/K1400000235#z675), [676](https://adilet.zan.kz/kaz/docs/K1400000235#z676), [677](https://adilet.zan.kz/kaz/docs/K1400000235#z677), [678](https://adilet.zan.kz/kaz/docs/K1400000235#z678), [679](https://adilet.zan.kz/kaz/docs/K1400000235#z679), [680](https://adilet.zan.kz/kaz/docs/K1400000235#z680), [681-баптарында](https://adilet.zan.kz/kaz/docs/K1400000235#z681) көзделген әкiмшiлiк құқық бұзушылықтар туралы iстердi қарайды.  | Жаңа 668-1-баптың енгізілуіне байланысты 684-баптың нормаларын ретке келтіру қажет. |
| 4. | 804-бап | **804-бап. Әкiмшiлiк құқық бұзушылық туралы хаттамалар жасауға құқығы бар лауазымды адамдар**1. Соттар қарайтын әкiмшiлiк құқық бұзушылық туралы iстер бойынша әкімшілік құқық бұзушылық туралы хаттамалар жасауға мыналардың:...33) әдiлет органдарының ([158](https://adilet.zan.kz/kaz/docs/K1400000235#z158), [214](https://adilet.zan.kz/kaz/docs/K1400000235#z214), [462](https://adilet.zan.kz/kaz/docs/K1400000235#z462), [668-баптар](https://adilet.zan.kz/kaz/docs/K1400000235#z668));... уәкілеттік берілген лауазымды адамдарының құқығы бар. | **804-бап. Әкiмшiлiк құқық бұзушылық туралы хаттамалар жасауға құқығы бар лауазымды адамдар**1. Соттар қарайтын әкiмшiлiк құқық бұзушылық туралы iстер бойынша әкімшілік құқық бұзушылық туралы хаттамалар жасауға мыналардың:...33) әдiлет органдарының ([158](https://adilet.zan.kz/kaz/docs/K1400000235#z158), [214](https://adilet.zan.kz/kaz/docs/K1400000235#z214), [462](https://adilet.zan.kz/kaz/docs/K1400000235#z462), [668, 668-1-баптар](https://adilet.zan.kz/kaz/docs/K1400000235#z668));... уәкілеттік берілген лауазымды адамдарының құқығы бар. | Жаңа 668-1-баптың енгізілуіне байланысты 804-баптың нормаларын ретке келтіру қажет. |
| 5. |  874-1-бап | **Жоқ** | **874-1-бап. Қазақстан Республикасындағы Адам құқықтары жөніндегі уәкілге қатысты әкiмшiлiк құқық бұзушылық туралы іс бойынша iс жүргiзу шарттары мен тәртібі**1. Қазақстан Республикасындағы Адам құқықтары жөніндегі уәкілге өз өкiлеттiктері мерзiмi iшiнде Қазақстан Республикасының Бас Прокурорының келiсуiнсiз күштеп әкелуді, сот тәртiбiмен салынатын әкiмшiлiк жазалау шараларын қолдануға болмайды. 2. Қазақстан Республикасындағы Адам құқықтары жөніндегі уәкілді сот тәртібімен әкімшілік жаза қолдануға әкеп соғатын әкімшілік жауаптылыққа тартуға, күштеп әкелуге келісім алу үшін әкiмшiлiк құқық бұзушылықтар туралы iстердiң ведомстволық бағыныстылығына сәйкес мемлекеттік органның бірінші басшысы Қазақстан Республикасының Бас Прокурорына ұсыну енгізеді. Ұсыну әкімшілік құқық бұзушылық туралы істі сотқа жіберер алдында, Қазақстан Республикасындағы Адам құқықтары жөніндегі уәкілді әкімшілік құқық бұзушылық туралы істерді қарауға уәкілеттік берілген сотқа, органға (лауазымды адамға) мәжбүрлеп жеткізу қажеттігі туралы мәселені шешер алдында енгізіледі.3. Мемлекеттік органның бірінші басшысы Қазақстан Республикасы Бас Прокурорының шешімін алғаннан кейін іс бойынша одан әрі іс жүргізу осы Кодекстің 819-бабында белгіленген тәртіппен жүзеге асырылады.4. Қазақстан Республикасындағы Адам құқықтары жөніндегі уәкілге қатысты сот тәртібімен әкімшілік құқық бұзушылық туралы істі қараудың заңдылығын қадағалауды Қазақстан Республикасының Бас Прокуроры жүзеге асырады. | Қазақстан Республикасындағы Адам құқықтары жөніндегі уәкілдің қызметі адам құқықтарын көтермелеумен және қорғаумен айналысатын ұлттық мекемелердің мәртебесіне қатысты қағидаттарға (Париж қағидаттары), сондай-ақ омбудсмен институтын қорғау және нығайту қағидаттарына («Венециандық қағидаттар») сәйкес заңдылық, объективтілік және әділдік, ашықтық, сондай-ақ адамның және азаматтың құқықтары мен бостандықтары мүддесінде тәуелсіздік, жауапкершілік және бейтараптылық қағидаттарына негізделеді. Осы мақсатта аталған түзету ұсынылады. |
| 6. | 875-бап | **875-бап. Судьяның Қазақстан Республикасы Парламентiнiң депутатына, Қазақстан Республикасы Конституциялық Кеңесiнiң Төрағасына немесе мүшелерiне, судьяға, Қазақстан Республикасының Бас прокурорына қатысты әкiмшiлiк құқық бұзушылық туралы iстi қарауы**1. Iстi қарау әкiмшiлiк жауаптылықтан артықшылықтары мен иммунитеттері бар адамдардың iстерi бойынша іс жүргiзу ерекшелiктерiмен жалпы қағидалар бойынша жүргiзiледi.2. Егер судья iстi қарағанға дейiн Қазақстан Республикасы Конституциясының 52-бабының[4-тармағында](https://adilet.zan.kz/kaz/docs/K950001000_#z219), 71-бабының[5-тармағында](https://adilet.zan.kz/kaz/docs/K950001000_#z341), 79-бабының[2-тармағында](https://adilet.zan.kz/kaz/docs/K950001000_#z373), 83-бабының[3-тармағында](https://adilet.zan.kz/kaz/docs/K950001000_#z381) аталған мемлекеттiк органдардың күштеп әкелуіне келiсiм беруден бас тартылған болса немесе мұндай келiсiм сұралмаса, судья осы Кодекстiң [870-бабының](https://adilet.zan.kz/kaz/docs/K1400000235#z870) екiншi бөлiгiне сәйкес көзделген тәртiппен күштеп әкелуге келiсiм беру туралы ұсыну жасап, Қазақстан Республикасы Парламентiнiң депутатына, Қазақстан Республикасы Конституциялық Кеңесiнiң Төрағасына немесе мүшелерiне, судьяға, Қазақстан Республикасының Бас Прокурорына әкiмшiлiк құқық бұзушылық туралы іс бойынша iс жүргiзудi қамтамасыз ету шарасы ретiнде күштеп әкелуді қолдануға құқылы. | 875-бап. Судьяның Қазақстан Республикасы Парламентінің депутатына, Қазақстан Республикасы Конституциялық Кеңесінің Төрағасына немесе мүшелеріне, судьяға, Қазақстан Республикасының Бас прокурорына, **Қазақстан Республикасындағы Адам құқықтары жөніндегі уәкілге** қатысты әкімшілік құқық бұзушылық туралы істі қарауы. ……2. Егер судья iстi қарағанға дейiн Қазақстан Республикасы Конституциясының 52-бабының [4-тармағында](https://adilet.zan.kz/kaz/docs/K950001000_#z219), 71-бабының [5-тармағында](https://adilet.zan.kz/kaz/docs/K950001000_#z341), 79-бабының [2-тармағында](https://adilet.zan.kz/kaz/docs/K950001000_#z373), 83-бабының [3-тармағында](https://adilet.zan.kz/kaz/docs/K950001000_#z381) аталған мемлекеттiк органдардың күштеп әкелуіне келiсiм беруден бас тартқан болса немесе мұндай келiсiм сұралмаса, судья осы Кодекстiң [870-бабының](https://adilet.zan.kz/kaz/docs/K1400000235#z870) екiншi бөлiгiне, **874-1-бабына** сәйкес көзделген тәртiппен күштеп әкелуге келiсiм беру туралы ұсыну жасап, Қазақстан Республикасы Парламентiнiң депутатына, Қазақстан Республикасы Конституциялық Кеңесiнiң Төрағасына немесе мүшелерiне, судьяға, Қазақстан Республикасының Бас Прокурорына, **Қазақстан Республикасындағы Адам құқықтары жөніндегі уәкілге** әкiмшiлiк құқық бұзушылық туралы іс бойынша iс жүргiзудi қамтамасыз ету шарасы ретiнде күштеп әкелуді қолдануға құқылы.». | Алдыңғы негіздемені қараңыз. |

**Қазақстан Республикасы**

**Парламентінің депутаттары А. Шәкіров**

**М. Құл-Мұхаммед**

**А. Құспан**

**Қ. Қожамжаров**

**И. Унжакова**